**ΑΝΑΚΟΙΝΩΣΗ**

**ΥΠΟΒΟΛΗΣ ΑΙΤΗΣΕΩΝ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ ΜΕ Ή ΧΩΡΙΣ ΟΑΕΔ  ΓΙΑ ΤΟ ΔΙΑΣΤΗΜΑ**

**16/12/2024 - 16/06/2025**

Ανακοινώνεται ότι οι φοιτητές του Προγράμματος Σπουδών του Τμήματος Πολιτικών Μηχανικών Τ.Ε. Λάρισας του ΤΕΙ εισαγωγής ΤΕΙ Θεσσαλίας, που ενδιαφέρονται να ξεκινήσουν **πρακτική άσκηση με ή χωρίς ΟΑΕΔ,** για την περίοδο **από 16/12/2024 έως 16/06/2025**, θα πρέπει να υποβάλλουν σχετική αίτηση με τα απαραίτητα δικαιολογητικά, μέχρι την Τρίτη, **05/11/2024 και ώρα 14:00**.Η κατάθεση δικαιολογητικών θα γίνει είτε αυτοπροσώπως στη γραμματεία είτε ταχυδρομικά, στη διεύθυνση:

***Πανεπιστήμιο Θεσσαλίας - ΓΑΙΟΠΟΛΙΣ (πρώην ΤΕΙ Θεσσαλίας)***

***Περιφερειακή οδός Λάρισας-Τρικάλων 41500 Λάρισα***

***Γραμματεία Προγράμματος Σπουδών Πολιτικών Μηχανικών Τ.Ε. Λάρισας***

***(για τον κ. Παπαγεωργίου Γρηγόριο, υπεύθυνο πρακτικής άσκησης του Π.Σ. Πολιτικών Μηχανικών Τ.Ε. Λάρισας - Έναρξη πρακτικής Δεκέμβριος 2024).***

(στον φάκελο αλληλογραφίας να αναγράφεται το **ονοματεπώνυμο του φοιτητή και ένα τηλέφωνο Επικοινωνίας).**

Επισημαίνεται ότι:

1. ***Όλα τα απαιτούμενα δικαιολογητικά θα πρέπει να υποβληθούν εντός φακέλου και να έχουν παραληφθεί ταχυδρομικά μέχρι την 5η Νοεμβρίου 2024.***
2. ***Όλα τα δικαιολογητικά θα πρέπει να κατατεθούν και σκαναρισμένα ηλεκτρονικά στη διεύθυνση: gpapageor@uth.gr*** ***(σε έναν φάκελο όλα τα αρχεία) μέχρι την 5η Νοεμβρίου.***

Τα απαιτούμενα δικαιολογητικά είναι τα ακόλουθα:

α**. Αίτηση σε πρωτότυπη μορφή** (Υπάρχει στο eclass.uth.gr. *Η αίτηση πρέπει να είναι πλήρως συμπληρωμένη και υπογεγραμμένη από τον φοιτητή)*.

β. **Βεβαίωση έναρξης Πρακτικής** (Εκδίδεται από την ηλεκτρονική γραμματεία. Στα σχόλια γράφετε: για την έναρξη πρακτικής άσκησης - τηλ. 2410684455).

γ. **Αναλυτική βαθμολογία** (Εκδίδεται από την ηλεκτρονική γραμματεία. Στα σχόλια γράφετε: για την έναρξη πρακτικής άσκησης - τηλ. 2410684455).

δ. **Βεβαίωση Αποδοχής φορέα** (Υπόδειγμα υπάρχει στο eclass.uth.gr).

ε. **Ειδική σύμβαση εργασίας φοιτητή για την πρακτική άσκηση** (υπογεγραμμένη από τον φορέα και τον φοιτητή- πρωτότυπες υπογραφές όχι σκαναρισμένες) σε **4 πρωτότυπα αντίτυπα** (Υπάρχει στο  eclass.uth.gr). Προσοχή, να επιλέξετε τον αντίστοιχο τύπο σύμβασης, ανάλογα με τον φορέα σας (ιδιωτικό ή δημόσιο).

**Καταληκτική ημερομηνία είναι η 05/11/2024 και ώρα 14:00.**

O Επιστημονικά Υπεύθυνος Π.Α. Προγράμματος Σπουδών

Παπαγεωργίου Γρηγόριος

Αν. Καθηγητής Π.Θ.